Francuzi ponudili tri milijuna € za Vlašića, Hajduk traži pet...

Nikola Vlašić na meti je Nice, već od ranije i Monaca, no okvirnu ponudu od tri milijuna eura u Hajduku nisu ni razmatrali, smatraju kako mladi napadač vrijedi puno više od ponuđenog iznosa

<p>Od kad je debitirao u dresu Hajduka, a bilo je to u ljeto 2014. protiv Dundalka, nije prošao niti jedan prijelazni rok, a da nije bilo interesa stranih klubova za Nikolu Vlašića. Manje - više tako je i ovoga puta.</p><p>Iako za njim nije polusezona za pamćenje, naprotiv, prošlu jesen bi Nikola vjerojatno najradije zaboravio, njegovo ime je i dalje visoko na meti želja više europskih klubova.</p><p>Podatak da je s jedva 19 navršenih godina već odigrao 93 službene utakmice u dresu Hajduka, čiji je najmlađi debitant i strijelac u europskim nastupima, te najmlađi strijelac u HNL-u, ima posebnu specifičnu težinu na tržištu. </p><p> - Usmenih upita za naše igrače uvijek ima puno, no konkretnih ponuda za sada nemamo - kazao je na prvoj prozivci sportski direktor Mario Branco, poslovično 'zakopčan do grla' kada su u pitanju transferi. </p><p>Tako je i u slučaju Vlašića. Konkretnih informacija iz kluba nema, no interes Nice postoji, od ranije se spominjao i interes Monaca, ali tri milijuna eura koliko su Francuzi spremni odmah ponuditi, nije cijena o kojoj bi u Hajduku previše razmišljali.</p><p>Pogotovo ne nakon što su prodali Lovru Kalinića, a nakon dugo vremena iza sebe imaju i godinu u kojoj su poslovali pozitivno i nemaju financijskih problema. </p><p>Ukratko, interes za Vlašića postoji, no tri milijuna su premalo. Što naravno ne znači da Hajduk ne bi prodao Vlašića za primjerice pet milijuna,te taj novac uložio u nove projekte. </p>